বুধবার পুরান ঢাকার বকশীবাজারের কেন্দ্রীয় কারাগার ও নবকুমার ইনস্টিটিউশন সংলগ্ন আলিয়া মাদ্রাসা মাঠে স্থাপিত অস্থায়ী আদালতে সকাল সাড়ে ৯টায় এ শুনানি শুরু হয়।    মহানগর দায়রা জজ জহুরুল হক বিচারক হিসেবে  দায়িত্ব পালন করেন। এ নিয়ে অভিযোগের শুনানির ৮ম দিন পর্যন্ত চলে।    ইতিমধ্যে ৩৯৬ জন আসামির অব্যাহতি আবেদনের ওপর শুনানি শেষ হয়েছে বলে জানা গেছে। ২০১০ সালের ১২ জুলাই হত্যা মামলায় ও ২৭ জুলাই পুলিশের অপরাধ তদন্ত বিভাগ (সিআইডি) আদালতে বিস্ফোরক আইনে দায়ের করা মামলায় অভিযোগপত্র দাখিল করে।    হত্যা মামলায় ৮৫০ জনকে অভিযুক্ত করে চার্জশিট দেয়া হলেও কারাগারে আটক রয়েছেন ৮২৬ জন। বাকিদের মধ্যে ৩ জন মারা গেছেন ও অন্যরা পলাতক রয়েছেন।    উল্লেখ্য, ২০০৯ সালের ২৫ ও ২৬ ফেব্রুয়ারি পিলখানায় বিজিপির  সদরদপ্তরে বিদ্রোহের সময় তৎকালীন মহাপরিচালক মেজর জেনারেল শাকিল আহমেদ ও ৫৬ সেনা কর্মকর্তাসহ ৭৪ জন নিহত হন। ওই হত্যাকাণ্ডের ঘটনার ৩ দিন পর পুলিশ লালবাগ থানায় একটি হত্যা মামলা দায়ের করে।